**AaFK COOP CUP 2025   
TURNERINGSREGLER**   
  
HOVEDREGEL: AaFK COOP Cup er en turnering for barn og ungdom. Når de kommer hjem etter kamp er det vårt håp at de skal si; Dette synes jeg var veldig kjekt å være med på. Alle var hyggelige og greie, både spillere, lagledere, dommere, kampledere, foreldre, pårørende, venner og arrangør.   
  
Alle skal bidra til gode opplevelser. F.eks ved kun å komme med positive utsagn om hverandre. Den som står ved siden av deg, er viktigere enn deg selv.   
  
Det handler om respekt, ikke sant?   
  
  
**Lagleder:**  
  
- Må kontrollere at spillernes alder er i den påmeldte årsklasse og at laget er påmeldt i rett årsklasse. Hvis ikke må dette rettes opp før påmeldingsfristen går ut.   
- Møter i sekretariatet i Sparebanken Møre Arena senest 20 minutter før første kamp for registrering av lag og mottar skjema for registrering av navn på lagets spillere til vår bruk under premieutdelingen.  
- Må meddele turneringsleder hvis laget blir forsinket til fremmøte.   
- Må påse at laget er klar til å starte alle kampene på det oppsatte tidspunktet og på riktig bane.  
- Må sørge for at laget straks etter kampslutt overlater banen til neste lag.  
- Må passe på at spillerne takker motspillerne for kampen.  
- Tar med seg laget til inngangshallen etter siste spilte kamp for premieutdeling.  
- Er ansvarlig for å sette inn / ta ut en ekstra spiller iht. kampreglene.  
- Skal ta spiller av banen hvis spilleren ikke viser fair play.  
- Skal – om nødvendig – gjøre foresatte og andre oppmerksomme på foreldrevettreglene.  
- Skal før turneringen sette seg inn i NFFs foreldrevettregler og Spilleregler og retningslinjer – barnefotball (6-12 år).  
  
**Avbud:**   
  
Lag som trekker sin påmelding senere enn etter endelig kampoppsett er sendt ut, må betale full deltakeravgift.   
  
**Spillere:**  
  
- Alder må være i den angitte aldersklasse eller yngre.  
- Lag kan benytte en overårig spiller, men denne spilleren må ikke være mer enn ett år eldre, se § 2-3,1 i NFFs kampreglement.  
- Ovennevnte regler kan avvikes, se § 2-3,4 i NFFs kampreglement, etter søknad som leveres sekretariatet som skal avgjøre søknaden etter følgende regler: Sosiale forhold, laget mangler spillere, overårig kan ikke benyttes for å styrke laget rent sportslig.  
  
- Jenter kan spille på et guttelag, men disse spillerne kan ikke være i flertall.  
  
  
**Spille- og kampregler:**  
  
- 3-er fotball: Ingen keeper, tre utespillere, årsklasse 7 år (født i 2018).  
- 5-er fotball: Keeper + fire utespillere, årsklasse 8 og 9 år (født i 2017 og 2016).  
- 7-er fotball: Keeper + seks utespillere, årsklasse 10, 11 og 12 år (født i 2015, 2014 og 2013).  
  
Spilletid:   
  
- 1 x 17 minutter for 3-er fotball.   
- 1 x 22 minutter for 5-er og 7-er fotball  
  
Kampgjennomføring:  
  
- Alle lag skal spille fire kamper.  
- Alle kampene i hver aldersklasse spilles samme dag.   
- Vi forbeholder oss rett til å gjøre endringer i kamp- og puljeoppsettene.  
- Ved draktlikhet benytter bortelaget vester.  
- Hjemmelaget (nevnt først i kampoppsettet) tar avspark.  
- Resultater noteres ikke, og det spilles ikke sluttspill i turneringen.  
- Øvrige regler: se oversikt over NFFs spilleregler og retningslinjer for barnefotball.   
  
**Protester:**   
  
- Skal være skriftlig og leveres til sekretariatet innen 30 minutter etter kampslutt.  
- Skal undertegnes av lagleder.  
- Sekretariatets avgjørelse er endelig.  
  
**NFFs foreldrevettregler:**   
  
1. Støtt opp om klubbens arbeid - gjennom foreldremøter forankres fotballens og klubbens verdisyn. 2. Møt fram til kamper og treninger - du er viktig både for spillerne og miljøet.   
3. Gi oppmuntring til alle spillerne i med- og motgang - dette gir trygghet, trivsel og motivasjon for å bli i fotballfamilien lenge.   
4. Vi har alle ansvar for kampmiljøet - gi ros til begge lag for gode prestasjoner og Fair Play.   
5. Respekter trenerens kampledelse - konstruktiv dialog om gjennomføring tas med trener og klubb i etterkant.   
6. Respekter dommerens avgjørelser - selv om du av og til er uenig!   
7. Det er ditt barn som spiller fotball. Opptre positivt og støttende - da er du en god medspiller!   
8. Foreldre / foresatte skal oppholde seg på motsatt side av lagleder- og spillersiden